ขอให้สำนักการโยธา กรุงเทพมหานคร ดำเนินการสร้างบาทวิถีคืนทดแทนให้กว้างเหมือนเดิม ทดแทนทางเว้าสำหรับให้รถจอด โดยการสร้างแนวคันหินใหม่ และปูพื้นยกระดับให้สูงเท่ากับบาทวิถีข้างเคียง บริเวณทางเว้า ถ.ลาดพร้าว ฝั่งขาเข้า ปาก ซ.ลาดพร้าว 50 และ ปาก ซ.ลาดพร้าว 52 เขตวังทองหลาง เนื่องจากบาทวิถีบริเวณทางเว้า ทั้ง 2 แห่งดังกล่าว คงเหลือพื้นที่ให้เดินกว้างเพียง 2 บล็อกเท่านั้น หรือกว้างประมาณ 60 ซ.ม. ซึ่งแคบมาก เดินพอดีคนๆเดียว เดินสวนกันไม่ได้ อีกทั้งรถเข็นวีลแชร์ยังไม่สามารถผ่านได้ เพราะบาทิวถีแคบเกินไป อีกทั้งทางเว้าสำหรับให้รถจอดทั้ง 2 แห่ง เป็นทางเว้าทั่วไปที่สร้างมานานแล้ว ไม่ได้เป็นจุดจอดรถแท็กซี่อัจฉริยะ หรือป้ายหยุดรถประจำทาง ดังนั้น สามารถดำเนินการยกเลิกการใช้งานทางเว้าสำหรับให้รถจอดได้ทันที
.
จึงขอเสนอให้ยกเลิกทางเว้าสำหรับให้รถจอด ทั้ง 2 แห่งดังกล่าวนี้ และสร้างเป็นบาทวิถีคืนทดแทนให้กว้างเหมือนเดิม เพื่อความสะดวก ความปลอดภัย ในการเดินสัญจรของประชาชน และการสัญจรผ่านของรถเข็นวีลแชร์ทำได้สะดวก
.
โดยเมื่อวันที่ 25 เม.ย. 67 สำนักการจราจรและขนส่ง กรุงเทพมหานคร (สจส.) ได้ตอบกลับในระบบ Traffy Fondue เลขที่ 2023-CU6PRV เมื่อวันที่ 25 เม.ย. 2567 “ช่องเว้าดังกล่าว มิได้อยู่ในความรับผิดชอบของ สำนักการจราจรและขนส่ง กทม. จึงขอให้สำนักการโยธา กทม. ดำเนินการต่อไป” 
.
ทั้งนี้ ได้แจ้งผ่านระบบ Traffy Fonddue ครั้งที่ 1 เลขที่ 2024-4YT8T4 วันที่ 25 เม.ย. 67  แต่ปัญหายังไม่ได้รับการแก้ไขแต่อย่างใด